Ռադի Խաբիրով

Ռադի Ֆարիտովիչ Խաբիրով (, ), ռուս քաղաքական գործիչ, Բաշկորտոստանի Հանրապետության ղեկավարի պաշտոնակատար 2018 թվականի հոկտեմբերի 11-ից։

Կենսագրություն 
Ծնվել է ուսուցիչների ընտանիքում։ Երեք որդիներից ամենաերիտասարդը։

Կրթություն 
1984 — 1989 թթ. — Բաշկորտոստանի պետական համալսարանի իրավաբանական ֆակուլտետ‎ի ուսանող։

1992 — 1994 թթ. — Բիլքենթ համալսարանի բակալավրիատի ուսանող, Անկարա, Թուրքիա։

Զինված Ուժերում ծառայություն 
1982 — 1984 թթ. — ԽՍՀՄ զինված ուժերի ժամկետային ծառայության զինծառայող։

Աշխատանքային գործունեություն 
1981 — 1982 թթ. — ֆրեզերագործի աշակերտ Իշիմբայի տրանսպորտային մեքենաշինության գործարանում։

1989 — 1992 թթ. — ԲՊՀ-ի պետական իրավունքի և խորհրդային շինարարության իրավաբանական ֆակուլտետի ամբիոնի օգնական, ԲՊՀ-ի ուսանողների արհմիության կոմիտեի ազատված նախագահ։

1994 — 1998 թթ. — ԲՊՀ-ի իրավաբանական ֆակուլտետի ավագ դասախոս։

1998 — 2002 թթ. — ԲՊՀ-ի իրավաբանական ֆակուլտետի դեկանի տեղակալ, դոցենտ։

2002 — 2003 թթ. —  ԲՊՀ-ի Իրավունքի ինստիտուտի տնօրենի պաշտոնակատար, տնօրեն։

Քաղաքական կարիերա 
2003 թ. սեպտեմբեր — 2008 թ. հուլիս — Բաշկորտոստանի Հանրապետության Նախագահի վարչակազմի ղեկավար։

2008 թ. օգոստոսի 27 — 2008 թ. դեկտեմբեր — Ռուսաստանի Դաշնության Նախագահի Ներքին քաղաքանության վարչության ՌԴ Դաշնության ժողովի և կուսակցությունների հետ փոխազդեցության դեպարտամենտի տնօրեն։

2009 թ. -ից — Ռուսաստանի Դաշնության Նախագահի Ներքին քաղաքանության վարչության ղեկավարի տեղակալ

2016 թ. սեպտեմբերի 19 — Ռուսաստանի Դաշնության Նախագահի Ներքին քաղաքանության վարչության ղեկավարի տեղակալի պաշտոնից հրաժարական դիմում է ներկայացրել։

2017 թ. հունվարի 25 — Մոսկվայի մարզի Կրասնոգորսկ քաղաքային թաղամասի ղեկավարի պաշտոնակատար։

2017 թ. մարտի 28 — 2018 թ. հոկտեմբերի 11 — Մոսկվայի մարզի Կրասնոգորսկ քաղաքային թաղամասի ղեկավար։

Բաշկորստանի Հանրապետության ղեկավարի պաշտոնակատար 
2018 թ. հոկտեմբերի 11-ից — Բաշկորտոստանի Հանրապետության ղեկավարի պաշտոնակատար։ Բաշկորտոստանի Հանրապետության Ղեկավարի ընտրություններն անցկացվելու են 2019 թվականի սեպտեմբերի 8-ին։

Դասակարգային աստիճան 
Ռուսաստանի Դաշնության 2-րդ դասի իրական պետական խորհրդական (2009 թ. մայիսի 7-ից, ըստ ՌԴ Նախագահի № 520 որոշման)։

Պարգևներ և կոչումներ 
 Ռուսաստանի Դաշնության Նախագահի պատվո հավաստագիր (2014 թ. ապրիլի 11) — աշխատանքի հաջողության համար, Ռուսաստանի Դաշնության սոցիալ-տնտեսական զարգացման նշանակալի ներդրումը, ձեռքբերումները հումանիտար ոլորտում, օրենքի և կարգի ամրապնդում, ակտիվ իրավական և հասարակական գործունեություն, երկար տարիների ազնիվ աշխատանք։
 Ղրիմի Հանրապետության «Պարտականության հավատարմության համար» շքանշան (2015 թ. մարտի 13) — քաջության, հայրենասիրության, ակտիվ հասարակական և քաղաքական գործունեության համար, Ղրիմի Հանրապետության միասնության ամրապնդման, զարգացման և բարգավաճման անձնական ավանդի և Ռուսաստանի հետ վերամիավորման օրվա կապակցությամբ։

Իրավագիտության թեկնածու։ 1998 թ. պաշտպանել է «ՌԴ-ում բարենպաստ միջավայրի իրավունքի ձևավորումը և զարգացումը» թեզը,

Բաշկորտոստանի Հանրապետության վաստակավոր իրավաբան,

30-ից ավելի գիտական հրատարակությունների հեղինակ։

Ընտանիք 
Դուստրեր Սվետլանա (ծ. 1989 թ.) և Ռիտա (ծ. 1998 թ.), Լարիսա Լուկյանովայի հետ առաջին ամուսնությունից (ամուսնացած 1987 թվականից մինչև 2013)։ 2014 թվականին Սվետլանա Հաբիրովան ամուսնացավ։ Հարսանիքը տեղի ունեցավ Ավստրիայում։ Սվետլանա Խաբիրովայի նոր ազգանունը`Սվետլանա Գրադվոլ։

Երկրորդ կինը`Կարինե Հաբիրովան է (ի ծնե ազգանունը` Ավետիսյան), ատամնաբույժ է։ Որդի Ֆարիտ (ծ. 2017)։

Կինը զբաղվում է նկարչությամբ։ Կարինեի որդին իր առաջին ամուսնությունից դաստիարակվում է Ռադի Հաբիրովի ընտանիքում։

Հաբիրովը իր և իր երեխաների մասին.

Ես մուսուլման եմ և հավատացյալ եմ։ Բայց այնքան հետաքրքիր դասավորվեց, որ բոլոր երեք երեխաները ուղղափառ են։

Հոբբի 
Դասական և հունահռոմեական ըմբշամարտի սպորտի վարպետ (Իշիմբայի 2-րդ երիտասարդական սպորտային դպրոցի աշակերտ)։ Սիրում է կարդալ դասական գրականություն, ազատ տիրապետում է անգլերենին։

Ծանոթագրություններ

Արտաքին հղումներ 
 Անձնական էջ Ֆեյսբուկում
 

Իրավաբանական գիտությունների թեկնածուներ
Ռուսաստանի քաղաքական գործիչներ
Բաշկորտոստան